ഇന്ത്യയില് നിന്നുള്ളവര്ക്കുള്ള യാത്രാവിലക്ക് നീക്കി പാകിസ്ഥാന് ഇസ്ലാമാബാദ് : കൊവിഡ് വ്യാപനത്തെ തുടര്ന്ന് രാജ്യത്ത് ഏര്പ്പെടുത്തിയ യാത്രാ നിയന്ത്രണങ്ങളില് ഇളവ് പ്രഖ്യാപിച്ച് പാകിസ്ഥാന്. ഇന്ത്യയടക്കം 11 രാജ്യങ്ങളില് നിന്നുള്ള യാത്രക്കാര്ക്ക് പാകിസ്ഥാനിലേക്ക് യാത്ര ചെയ്യാം. ഇന്ത്യയോടൊപ്പം ഭൂട്ടാന്, ബംഗ്ലാദേശ്, മാലിദ്വീപ്, നേപ്പാള്, അര്ജന്റീന, ദക്ഷിണാഫ്രിക്ക, ബ്രസീല്, ഇറാനും ഇറാഖ് തുടങ്ങിയ രാജ്യങ്ങളിലുള്ളവര്ക്കും രാജ്യത്തേക്ക് പ്രവേശനം അനുവദിക്കും. അതേ സമയം ഈ രാജ്യങ്ങളിലുള്ള പാക് പൗരന്മാര് മടങ്ങിയെത്തുമ്ബോള് യാത്രയ്ക്ക് 72 മണിക്കൂറിനുള്ളിലെടുത്ത കൊവിഡ് പരിശോധന ഫലം കൈവശമുണ്ടായിരിക്കണമെന്ന് വ്യോമയാന മന്ത്രാലയം അറിയിച്ചു. പുതിയ നിയന്ത്രണങ്ങള് ആഗസ്റ്റ് 31 മുതല് പ്രാബല്യത്തില് വരും. എന്നാല് കൊവിഡ് നിയന്ത്രിക്കാനായി പ്രാദേശികമായ യാത്രാ നിയന്ത്രണങ്ങള് കൂടുതല് കര്ശനമാക്കും. സെപ്റ്റംബര് 10 മുതല് രണ്ട് ഡോസ് വാക്സിനെടുക്കാത്ത 18 വയസിന് മുകളില് പ്രായമുള്ള പൗരന്മാര്ക്ക് രാജ്യത്തിനകത്ത് വിമാനയാത്ര അനുവദിക്കില്ല.